Rikunarita-ORG/Wikinium huggingface dataset:
# 化石

魚化石
**化石**faa3 sek6係好耐以前啲生物喺石頭留低嘅痕跡、印記，可以分為三類：

* 實體化石，例如恐龍骨同蛋，或者係冰封嘅長毛象屍體
* 模鑄化石，即係倒模，又或者礦物替代咗嘅骨架、貝殻、以至碳化嘅木
* 遺跡化石，例如恐龍腳印同屎

佢哋通常喺缺氧而平靜嘅環境形成，而多數喺沉積岩搵到。因為咁，佢哋可以提供岩石年齡、古代環境，以致生物演化嘅重要資訊同證據。

**活化石**係指經歷漫長地質歷史仍然冇點改變型態，但係仍然存在嘅生物，例如鸚鵡螺同桫欏。

## 睇埋

* 奇幻同神話入便講嘅石化
# 海狸鼠

海狸鼠
**海狸鼠**（學名：**Myocastor coypus**），又叫**美洲巨水鼠**、**河狸鼠**、**狸獺**、**沼狸**，係一種大型草食性半水生齧齒目哺乳類動物，原來被劃為硬毛鼠科，後來獨立出來成為海狸鼠科。海狸鼠嘅毛皮係一種名貴嘅衣料，成日用嚟做大衣、帽子、圍巾等嘅材料。 英文名「*Nutria*」喺西班牙文嘅本意其實係水獺嘅意思。

* Mammals of Texas - Nutria Wayback Machine嘅版面存檔備份
* History, distribution and spread of coypu introductions worldwide; efforts to eradicate Wayback Machine嘅版面存檔備份 with links to other nutria sites
* Louisiana Department of Wildlife and Fisheries' coypu website Wayback Machine嘅版面存檔備份
* National Trappers - Nutria Wayback Machine嘅版面存檔備份
* Nutria Recipes Wayback Machine嘅版面存檔備份 developed for a nutria control program
* The Effect of Nutria on Marsh Loss in the Lower Eastern Shore of Maryland Wayback Machine嘅版面存檔備份 undated USGS report
* Report on coypus in the Pacific Northwest of North America.
# 兩性異形

**兩性異形**（粵拼：loeng5 sing3 ji6 jing4 | 英文：**sexual dimorphism**），又或者譯做**公乸異形**，係指一個物種嘅公同乸外形同結構上有顯著差異。

## 哺乳類

* 人類：成年嘅公有鬍鬚等嘅特徵，而成年嘅乸會有明顯嘅乳房；公嘅體型比乸大些少；乸將更多能量轉成脂肪，公將更多能量轉成肌肉。
* 類人猿下目：類人猿嘅公有巨大骨架，聲音更雄偉，犬齒更巨大等。

## 昆蟲

* 兜蟲：公嘅有角，乸嘅冇角，而且公嘅會大隻少少。
* 螳螂：乸嘅通常會明顯大隻啲。

* 一隻公嘅紅襟粉蝶（*Anthocharis cardamines*）
* 乸嘅紅襟粉蝶；公同乸嘅紅襟粉蝶嘅翼斑紋唔同款。唔係蝴蝶專家嘅人睇到可能以為佢哋唔同物種。
* 一隻公乸同體嘅大藍閃蝶；佢兩邊嘅翼唔同款－一邊似公一邊似乸。

## 睇埋

* 有性繁殖
# 跳鼠科

| 跳鼠科 化石時期：晚始新世–現代
PreЄ
Є
O
S
D
C
P
T
J
K
Pg
N
**表達錯: 未預料嘅 < 運算符表達錯: 未預料嘅 < 運算符**
 |
| --- |
|  |
| 科學分類  |
| 右示分類唔存在 (改): | Dipodidae |
| 亞科 |
| * 五趾跳鼠亞科 Allactaginae
* 心顱跳鼠亞科 Cardiocraniinae
* 跳鼠亞科 Dipodinae
* 長耳跳鼠亞科 Euchoreutinae
* 梳趾跳鼠亞科 Paradipodinae
* 長尾跳鼠亞科 Sicistinae
* 林跳鼠亞科 Zapodinae
 |

**跳鼠科**（學名：Dipodidae），係哺乳綱囓齒目嘅一科，包含16個屬、50個種。

* 五趾跳鼠亞科 (Allactaginae)
	+ 五趾跳鼠屬(*Allactaga*)
	+ 沙漠跳鼠屬(*Allactodipus*)
	+ 肥尾跳鼠屬(*Pygeretmus*)
* 心顱跳鼠亞科 (Cardiocraniinae)
	+ 心顱跳鼠屬(*Cardiocranius*)
	+ 三趾心顱跳鼠屬(*Salpingotus*)
* 跳鼠亞科 (Dipodinae)
	+ 三趾跳鼠屬(*Dipus*)
	+ 荒漠跳鼠屬(*Eremodipus*)
	+ 非洲跳鼠屬(*Jaculus*)
	+ 羽尾跳鼠屬(*Stylodipus*)
* 長耳跳鼠亞科 (Euchoreutinae)
	+ 長耳跳鼠屬(*Euchoreutes*)
* 梳趾跳鼠亞科 (Paradipodinae)
	+ 梳趾跳鼠屬(*Paradipus*)
* 長尾跳鼠亞科 (Sicistinae)
	+ 長尾蹶鼠屬(*Sicista*)
* 林跳鼠亞科 (Zapodinae)
	+ 林跳鼠屬(*Eozapus*)
	+ 緣木林跳鼠屬(*Napaeozapus*)
	+ 美洲林跳鼠屬(*Zapus*)

## 參考資料
# 紫外線

紫外光燈
**紫外線**，有時叫**紫外光**，係一種電磁波，波長細過可見光，喺地球表面嘅紫外線多數都係由太陽嚟。雖然大氣層隔咗好多輻射線，但仍然有啲紫外線會穿過大氣層，抵達地球表面。

## 個名

紫外線直譯英文 Ultraviolet。Ultraviolet 解做「紫外線」（"beyond violet"），因為 Ultra 呢個字本來係拉丁文，解做「超」。紫光係所有可見光中波長最短嘅，而紫外線波長重短過紫光。

## 分類

| 名稱 | 英文簡稱 | 波長（納米） | 能量（每光子） |
| --- | --- | --- | --- |
| 長波紫外光／紫外光A／黑光 | UVA | 400 nm–315 nm | 3.10–3.94 eV |
| **近紫外線** | NUV | 400 nm–300 nm | 3.10–4.13 eV |
| 中波紫外光／紫外光B | UVB | 315 nm–280 nm | 3.94–4.43 eV |
| **中紫外線** | MUV | 300 nm–200 nm | 4.13–6.20 eV |
| 短波紫外光／紫外光C／殺菌紫外輻射 | UVC | 280 nm–100 nm | 4.43–12.4 eV |
| **遠紫外線** | FUV | 200 nm–122 nm | 6.20–10.2 eV |
| **真空紫外線** | VUV | 200 nm–100 nm | 6.20–12.4 eV |
| **低能紫外線** | LUV | 100 nm–88 nm | 12.4–14.1 eV |
| **高能紫外線** | SUV | 150 nm–10 nm | 8.28–124 eV |
| **極紫外線** | EUV | 121 nm–10 nm | 10.2–124 eV |

## 到達地面輻射量

| 名稱 | 英文簡稱 | 到達地面輻射量 |
| --- | --- | --- |
| 紫外線 A | UVA | 98.9% |
| 紫外線 B | UVB | 1.1% |
| 紫外線 C | UVC | 接近零 |

## 用途

### 天文學

喺天文學上，好熱嘅嘢優先發出紫外線（睇維恩法）。由於好多頻率嘅紫外線可以俾臭氧層阻擋，大部分紫外線觀測都係喺太空進行。

### 捕獵

獵人可以用紫外線跟蹤受傷動物嘅血路。

### 空氣淨化

利用二氧化鈦同埋紫外線照射產生嘅催化反應，一樣嘢上面嘅有機物會進行強大嘅氧化作用，刺激性病原體、花粉同埋黴菌孢子會被轉換成無害嘅惰性副產品。美國太空總署亦係用呢招唔畀有害副產品喺空氣積聚。

紫外線嘅清潔機制係個光化學過程。室內環境嘅污染物幾乎都係有機碳化合物。呢啲化合物會喺240到280納米嘅高強度紫外線之下分解。短波紫外線可以破壞微生物嘅DNA。紫外線嘅效果，同佢嘅強度同埋照射時間直接關係。
# 感覺毛

貓有感覺毛。
**感覺毛**（**whiskers** / **vibrissae**）係指某啲哺乳類有嘅毛，生喺面上，佈滿神經線，令隻動物可以感覺周圍空氣嘅震動。

## 原理

感覺毛𥚃面冇神經連接，但係有特別嘅感受細胞。同其他毛髮唔同嘅地方係，喺同佢哋連接嘅毛囊位有一個獨特嘅血囊連接。只要同感覺毛有細微嘅觸碰就會令血嚢受壓，𥚃面嘅血液就會受壓，刺激到感覺毛底部嘅力感受器。

修剪或者整走動物嘅感覺毛會極大咁影響佢咃嘅感受能力同靈敏度。例如剪去家貓嘅感覺毛會令到佢咃喺轉彎嗰陣過份反應，走路嗰陣亦都會平衡唔到。呢啲情況都要係佢哋嘅感覺毛重新生返之後先可以改善。

## 參考
# 醣

醣
**醣**（粵拼：tong4，**saccharide**），又叫做**碳水化合物**（**carbohydrate**），係由碳、氫同氧三種元素所組成嘅有機物質。廣泛分布喺生物體入面。

醣係人體重要嘅營養素，因為佢可以為人體提供能量。

## 名

醣係民國時化學造字，因爲醣類唔多唔少都帶甜味，見於糖。

**碳水化合物**（carbohydrate）呢個名嘅由來，係科學家原先發現醣嘅分子式能夠寫成Cn(H2O)m，就因此以為係碳同水嘅化合物，但係後來嘅發現，證明咗好多醣並唔合乎呢個分子式。例如鼠李醣（C6H12O5）。有啲符合呢條分子式嘅並唔係醣，例如甲醛（CH2O）。

## 分類

醣大致可以分為以下幾類：

### 以結構區分

* 單醣
* 雙醣
* 寡醣
* 多醣

### 以官能基區分

* 醛醣：具醛基嘅醣
* 酮醣：具酮基嘅醣

## 功用

* 生物體嘅能量來源
* 喺生物體裏面轉化做其他物質

## 睇埋

* 甜味
* 生命
# 腸臟

| 腸臟 |
| --- |
|  |
| 生理 |
| 屬於 | gastrointestinal tract[\*] |
| 識別碼 |
| UBERON ID | 0000160 |
| [改維基數據] |
| * 睇
* 傾
* 改
 |

胃下面係腸臟
**腸臟**係消化系統入面，由胃到肛門之間嘅消化管道，主要分做小腸同大腸兩大部份。
# 真社會性

大羣蜜蜂；啲工蜂多數都喺度幫手照顧蜂后生嘅幼蟲，而唔係自己生幼蟲。
**真社會性**（粵拼：zan1 se5 wui2 sing3）係動物社會性嘅一種形式。定義上，具有真社會性嘅群體有以下嘅特色：

* 成員會合作一齊照顧啲細路（無論啲細路係咪自己嘅都一樣）、
* 個社群入面嘅成年個體分幾代、以及
* 將成年個體分做「會繁殖嘅」同「唔會繁殖嘅」，而且兩組之間有分工。

蜜蜂、螞蟻同白蟻都有真社會性。

英文 **eusociality**（音譯近似**尤社會性**）一詞形容某啲動物嘅群體行為，呢個詞嘅 **eu-** 來自古希臘文，意思係**真正**、**良好**，所以隻英文詞語大致上解作**真正社會性**。中文圈通常譯做**真社會性**或者類似嘅名。

## 昆蟲行為

浸喺蜂王漿入面嘅蜜蜂幼蟲；佢哋應該會發育成蜂后。
2006 年澳洲一個白蟻丘
### 膜翅目

好似蜜蜂就係有真社會性嘅動物：蜜蜂乸分做工蜂同蜂后，當中蜂后成個竇得一隻，而工蜂數量就成千上萬；蜂后會係噉生幼蟲，同時啲工蜂冇生殖能力，但會合力負責照顧蜂后嘅幼蟲，唔同年紀嘅工蜂一齊做呢樣嘢；蜜蜂喺生理上仲高度專化－工蜂淨係負責做嘢，唔曉繁殖，而蜂后同蜜蜂公就淨係識繁殖，唔曉搵食或者照顧幼蟲：

* 蜜蜂公即係公嘅蜜蜂；佢哋主要係為咗繁殖而生嘅，唔會參與搵食，亦都唔使點樣幫手保護個竇－所以條尾度冇針；佢哋會有大嘅眼，等佢哋可以喺空中進行嘅交配當中睇到個蜂后嘅位置。平均嚟講，喺冬天以外嘅時間，蜜蜂竇會有 500 到 1,500 隻蜜蜂公。
* 工蜂係蜜蜂乸一種；蜜蜂竇每一刻可以有成 60,000 隻工蜂咁多。當蜂后選擇性噉用自己儲起咗嘅精子嚟將啲卵受精嗰陣，工蜂就會出世。工蜂多數都會喺出世 21 日之內發育成熟，得一個月命左右。雖然佢哋咁短命，但喺三種蜜蜂當中，工蜂嘅行為係最多樣化嘅：佢哋喺個竇入面負責做啲乜睇佢哋年紀而定，最後生啲嗰啲通常會負責餵幼蟲同收花蜜（湊仔蜂），老少少嘅會幫手打掃個竇、喺個竇外面站崗、同飛出去個竇外面搵食；又有啲工蜂會專門做一樣工作，好似係負責「執屍」噉－負責將死咗嘅同伴嘅屍體搬出去個竇外面。工蜂喺身體結構上都有內部差異，會睇做乜嘢工作而有所變化－例如有啲會生個好似籃噉嘅結構出嚟去裝採到嘅花粉。喺某啲情況之下－例如係個蜂后唔見咗－工蜂仲可能會生卵巢同開始產卵。
* 蜂后可以話係蜜蜂竇嘅統治者。蜂后通常都係佢所屬嗰個蜜蜂竇入面所有蜜蜂嘅阿媽，所以又有人叫蜂后做母蜂。蜂后係非一般嘅蜜蜂乸，喺好特別嘅情況之下先會生到出嚟：工蜂喺餵幼蟲嗰陣，會分泌一種叫蜂王漿嘅物質俾幼蟲食，多數嘅幼蟲，無論公乸，淨係喺幼蟲期初期有蜂王漿食，得極少數嘅蜜蜂乸有機會幼蟲期全程食蜂王漿；一路淨係食住蜂王漿嘅幼蟲乸會發育成蜂后，如果唔係一路淨係食蜂王漿嘅就會發育成工蜂。如果幼蟲乸真係全程食足蜂王漿嘅話，佢就會喺 16 日之內發育成蜂后。蜂后無論喺生理、形態、定行為上都同工蜂好唔同：佢大隻啲，條尾嗰度支針冇倒勾，同埋唔識生產蜂蠟；最緊要嘅係，蜂后有一組有生殖能力嘅卵巢，同埋具有可以用嚟儲起啲精子嘅結構。一般嚟講，蜂后可以有成幾年命，係三種蜜蜂中最長命嘅。

螞蟻（同樣都係屬膜翅目）嘅社會結構同蜜蜂嘅好似。喺多數物種當中，工蟻同蟻后之間嘅差異，係一出世就定死咗冇得變嘅，不過都有例外，好似係印度跳蟻（*Harpegnathos saltator*）噉。

### 白蟻

白蟻，學名叫等翅目（*Isoptera*），係一個亞目嘅昆蟲，直至 2020 年代為止有超過 3,000 個物種。

白蟻都有真社會性：一個白蟻丘會有

* 一隻蟻王同一隻蟻后，當中蟻后有巨大嘅腹部因而體型大過蟻王，兩隻都有生殖能力，會終生猛咁交配，當中蟻后甚至腹部大到唔郁得，而隻蟻后一世蟲可以生成過億粒蛋；
* 同時佢哋手下會有大量（閒閒哋數以百萬計）嘅兵白蟻同工白蟻，呢啲手下係佢哋啲仔女，可公可乸，不過都係冇生殖能力嘅，工白蟻會負責搵嘢食、維修個竇同埋照顧若蟲，而兵白蟻就戰鬥力最強，會負責喺個蟻群受外敵攻擊嗰陣迎戰，保護蟻王蟻后同工白蟻。

呢種社會結構明顯有異於蜜蜂同蟻等嘅膜翅目－例如蜜蜂同蟻都有真社會性，但冇蜂王蟻王呢樣嘢，噉係因為膜翅目同白蟻兩者係各自分別噉進化出真社會性嘅。

## 進化機制

喺一八五九年，達爾文喺佢嗰本名著《物種起源》入便，探討好似蜜蜂等嘅真社會昆蟲，佢留意到呢啲昆蟲嘅一般個體唔識生育，會將生育嘅重任交畀阿媽（蜂后），似乎同物競天擇背道而馳。當時達爾文主張，若果某種特徵對於有親緣關係嘅生物個體嚟講有利，就算嗰種特徵會令到某個個體犧牲自己繁殖嘅能力，其造成嘅生存優勢依然會容許嗰種特徵進化出嚟。呢個概念就係所謂嘅親屬選擇。親屬選擇被指係真社會性進化到出嚟嘅主因。

## 睇埋

* 社會行為
* 社會組織
* 群體智能
* 超生物
* 經濟學上講嘅分工

## 引述

## 註釋

## 拎

* （英文） International Union for the Study of Social Insects
* （英文） Eusociality in naked mole-rats